De to drenge, der forsvandt i selskab med hinanden, er fundet.

En udenlandsk dreng på 3-5 år iført lyseblå kasket, der tidligere på dagen blev meldt forsvundet fra legepladsen Nøddehegnet i Næstved, er fundet i god behold.

Det oplyser Sydsjællands og Lolland-Falsters Politi.

- Begge drenge er nu fundet i god behold. Vi takker mange gange for al hjælp og information, lyder det over Twitter.

Der var tale om en udenlandsk dreng på 3-5 år, der i selskab med en 18-årig dreng gik fra legepladsen. Den ældre dreng blev beskrevet som "muligvis mentalt tilbagestående" i efterlysningen.

Begge drenge er nu fundet i god behold. Vi takker mange gange for al hjælp og information. vh. vagtchefen #politidk. — Sydsjællands og Lolland-Falsters Politi (@SSJ_LFPoliti) June 16, 2019

Beredskabsstyrelsen var med i eftersøgningen med brug af to mand og en drone.